OpenLLM-France/wikimedia huggingface dataset:
# Escala Douglas

L'Escala Douglas és una escala que classifica l'estat de la mar en 10 categories o graus prenent com a referència la grandària de les onades. Va ser creada pel vicealmirall anglès Henry Percy Douglas el 1917, quan dirigia el Servei Meteorològic de l'Armada Britànica. L'escala té dos codis, un per a valorar l'estat de la mar i un altre per a descriure l'alçada de les onades. Aquesta escala es va adoptar internacionalment recorrent, a la majoria dels països, als noms tradicionals que descrivien els diversos estats del mar.
| Grau | Alçada de les onades (m) | Descripció | Estat de la mar |
| 0 | Sense onades | Mar llisa o mar plana | La superfície del mar està llisa com un mirall. |
| 1 | 0 a 0,10 | Mar arrissada | La mar comença a arrissar-se per parts. |
| 2 | 0,10 a 0,5 | Marejol | Es formen onades curtes però ben marcades; comencen a trencar les crestes formant una escuma que no és blanca sinó d'aspecte vidriós. |
| 3 | 0,5 a 1,25 | Maror o tràngol | Augmenta l'onatge dificultant la navegació d'embarcacions petites sense coberta. Onades llargues amb puntes d'escuma blanca. En trencar produeixen una remor que s'extingeix ràpidament. |
| 4 | 1,25 a 2,5 | Forta maror o marejada | La mida de les onades impossibilita navegar de manera segura a les petites embarcacions sense coberta. Onades més llargues amb crestes d'escuma blanca per tot arreu. La mar trenca amb una remor constant. |
| 5 | 2,5 a 4 | Maregassa | L'escuma on trenquen les onades és arrossegada en la direcció del vent i cobreix una gran superfície. Augmenta la broma marina. Onades altes. La mar, en trencar produeix una remor sorda. |
| 6 | 4 a 6 | Mar brava | La mar s'esvalota. L'escuma blanca que es forma en trencar les crestes s'aglomera en bancs. La broma marina dificulta la visibilitat. |
| 7 | 6 a 9 | Mar desfeta | Augmenta l'alçada i la longitud de les onades i les seves crestes. L'escuma s'aglomera en bandes estretes en la direcció del vent. |
| 8 | 9 a 14 | Mar molt alta | Onades grans sense direcció determinada. Les embarcacions de petit i mitjà tonatge es perden de vista. Onades amb llargues crestes bolcant en cascades. La mar adquireix un aspecte blanquinós. |
| 9 | Més de 14 | Mar enorme | L'aire s'omple d'escuma i broma marina. Mar blanca, visibilitat quasi nul·la. Les embarcacions es perden de vista en el si de les onades. La remor és forta i ensordidora. L'aire és ple de minúscules gotetes d'aigua. |

## Vegeu també

* Escala de Beaufort
* Escala d'huracans de Saffir-Simpson

## Referències

* ↑ «Estat de la mar». Meteocat. Generalitat de Catalunya. [Consulta: 16 febrer 2015].

## Enllaços externs

* Diccionari nàutic en castellà
* Escales de vent i onatge de l'Agència Estatal de Metereologia Espanyola
* Diverses gràfiques amb l'estat actual de la mar Arxivat 2010-08-05 a Wayback Machine.
* http://www.eurometeo.com
# Escala Internacional de Símptomes Prostàtics

L'Escala Internacional de Símptomes Prostàtics, també coneguda per l'abreviatura IPSS (de la seva denominació en anglès: International Prostate Symptom Score), és un qüestionari escrit amb 8 preguntes (7 de símptomes + 1 de qualitat de vida) utilitzat per detectar, facilitar el diagnòstic i realitzar un seguiment dels símptomes de la hiperplàsia benigna de pròstata (HBP). Creada el 1992 per l'Associació Americana d'Urologia, i que originalment no tenia la pregunta de la repercussió en la qualitat de vida.
IPSS: resultat a les preguntes dels 7 símptomes :
| Puntuació | Correlació |
| 0-7 | Lleugerament simptomàtica |
| 8-19 | Moderadament simptomàtica |
| 20-35 | Severament simptomàtica |
Les 7 preguntes inclouen símptomes de sensació de buidatge incomplet de la bufeta, freqüència, intermitència, urgència i esforç en la micció, presència de raig feble i nictúria, durant l'últim mes, amb una puntuació de l'1 al 5 per a cada pregunta (amb un màxim total de 35 punts). La vuitena pregunta de la qualitat de vida se li assigna una puntuació d'1 a 6.
La IPSS va ser dissenyada per ser autoadministrada pel pacient. Per tant, utilitzada en les consultes d'urologia i pels metges d'atenció primària. A més, la IPSS es pot realitzar repetidament per comparar la progressió dels símptomes i la seva gravetat al llarg de mesos i anys.
A més de completar el diagnòstic i traçar progressió de la IBP, la IPSS és eficaç per ajudar a determinar el tractament per als pacients.

## Referències

* 1 2 gp-training.net Arxivat 2007-10-04 a Wayback Machine. Retrieved Nov 2011
* ↑ International Prostate Symptom Score (IPSS) at Urological Sciences Research Foundation. Retrieved November 2011

## Enllaços externs

* IPSS en català Arxivat 2016-03-04 a Wayback Machine.
* IPSS en castellà Arxivat 2016-01-15 a Wayback Machine.
# Escala de Gilliam

L'Escala de Gilliam del trastorn de l'Asperger (en anglès, Gilliam Asperger's disorder scale, GADS) és una eina per ajudar al diagnosticar la síndrome d'Asperger. Més específicament, es tracta d'una escala de qualificació per a la conducta, que pot ser utilitzada per individus o professionals, i és utilitzada habitualment pels psicòlegs de l'escola.
Compta amb 32 criteris de diagnòstic, dividits en 4 categories: interaccions socials, comportament limitat, comportament cognitiu i una categoria opcional (desenvolupament precoç). Les puntuacions de cadascuna de les subescalas es sumen per formar una puntuació global, el quocient de la síndrome d'Asperger.
L'administració de la prova triga 10 minuts. L'escala està disponible en formularis per a professors i pares. Igual que l'escala de Gilliam de qualificació de l'autisme, és relativament menys complicada d'administrar i puntuar que altres proves, com ara el programa d'observació de diagnòstic d'autisme (Autism Diagnostic Observation Schedule, ADOS) o l'entrevista diagnòstica d'autisme revisada (Autism Diagnostic Interview-Revised, ADI-R); aquestes proves més complexes s'utilitzen cada vegada més en la investigació.

## Referències

* 1 2 Aradhamna A. Sood; Donald P. Oswald «Diagnostic Instruments». A: child and adolescent psychiatry. Blackwell Publishing, 2005, p. 1672. ISBN 978-1-4051-1768-5.
* ↑ James T. Webb; Edward R. Amend; Nadia Webb Misdiagnosis and Dual Diagnoses of Gifted Children and Adults. Great Potential Press, Inc., 2005, p. 246. ISBN 978-0-910707-67-1.
* 1 2 Frank C. Verhulst; Jan van der Ende Assessment Scales in Child and Adolescent Psychiatry. CRC Press, 2006, p. 214. ISBN 978-1-84184-534-0.
* 1 2 Linda Wilmshurst. Abnormal Child Psychology. CRC Press, 2008, p. 563. ISBN 978-0-415-95363-4.

## Bibliografia

* Gilliam, James E. Gilliam Asperger's Disorder Scale: Examiner's Manual. Austin: Pro-Ed, 2001.
* Wilmshurst, Linda. Abnormal Child Psychology: A Developmental Perspective. Nova York: Routledge, 2008. ISBN 978-0-415-95363-4.

## Vegeu també

* Quocient de l'espectre autista
# Escala de Mercalli

L'escala de Mercalli és una escala de 12 punts desenvolupada per a avaluar la intensitat dels terratrèmols a partir dels danys causats en diferents estructures. Deu el seu nom al físic i geòleg italià Giuseppe Mercalli (21 de maig de 1850 - 19 de març de 1914). Va ser modificada l'any 1931 per Harry O. Wood i Frank Neuman.
Es tracta d'una escala subjectiva d'intensitat, ja que avalua la percepció humana del sisme; s'expressa en nombres romans per a diferenciar-la de l'escala de Richter (escala a nivell mundial de magnitud de terratrèmols). En l'actualitat, l'escala de Mercalli ha caigut en desús, i per a mesurar la magnitud d'un terratrèmol es fa servir l'escala de Richter o l'escala sismològica de magnitud de moment.
Els nivells baixos de l'escala estan associats per la forma en què les persones senten el tremolor, mentre que els graus més alts es relacionen amb el dany estructural observat.
L'escala d'intensitat Mercalli es va originar amb els àmpliament utilitzat i simples deu graus de l'Escala Rossi-Forel, que varen ser revisats pel vulcanòleg italià Giuseppe Mercalli en 1884 i 1906. En 1902 els deu graus de l'Escala Mercalli s'expandiren a dotze graus gràcies al físic italià Adolfo Cancani.

## Nivells

* I, instrumental = no es percep per la majoria de persones, només els aparells el detecten
* II, molt feble = es percep per algunes persones, poden moure's petits objectes
* III, feble = vibració general lleu percebuda per les persones
* IV, moderat = pot despertar gent adormida, vibració alarmant d'objectes, alguna caiguda
* V, moderadament fort = trencadisses
* VI, fort = tothom el percep, caiguda d'objectes, trencadisses, els mobles es mouen de lloc
* VII, molt fort = la gent perd l'equilibri, danys en algunes infraestructures
* VIII, destructiu = possibles esfondraments i afectació general en infraestructures
* IX, violent = pànic generalitzat, afectació de fonaments, grans danys infraestructurals.
* X, intens = desviació de vies de tren, afectació a carreteres, esfondraments d'edificis
* XI, extrem = destrucció general d'infraestructures
* XII, cataclisme = alteració significativa del nivell de terra, destrucció general de la zona
# Thomas Kessler

Thomas Kessler (Colònia, 20 de gener de 1986) és un futbolista alemany. Va començar com a futbolista al Grün-Weiß Brauweiler. Kessler va fitxar pel club de la Lliga alemanya de futbol FC St. Pauli en préstec el juny de 2010. El 12 de setembre de 2010, va debutar amb el FC St. Pauli en un partit de lliga contra el seu antic club, a Colònia. Va representar l'equip nacional de futbol sub-16 d'Alemanya una vegada l'any 2002.

## Referències

* ↑ «Vom Rhein ans Millerntor: Kessler ist da!». FC St. Pauli. Arxivat de l'original el 3 d'octubre de 2011. [Consulta: 25 febrer 2024].
* ↑ «Thomas Kessler Personenprofil».
# AJW

AJW té els següents significats:
* AJW Motorcycles, fabricant de motocicletes anglés
* Asia & Japan Watch, edició en anglès del diari Asahi Shimbun del Japó
* Accent Jobs-Wanty, equip ciclista de categoria continental professional de Bèlgica
* ajw també és el codi ISO 639-3 de l'ajawa, llengua extinta que es parlava a Nigèria
# Akepa d'Oahu

L'akepa d'Oahu (Loxops wolstenholmei) és un ocell extint de la família dels fringíl·lids (Fringillidae).

## Hàbitat i distribució

Habitava els boscos de l'illa d'Oahu, a les Hawaii.

## Referències

* ↑ «Akepa d'Oahu». Cercaterm. TERMCAT, Centre de Terminologia. Rev. 10/04/2022(català)
# Spiral Jetty

La Spiral Jetty, traduït escullera en espiral, és una gegantina escultura de l'artista nord-americà Robert Smithson (1938-1973) a la penínsulda de Rozel Point a la riba nord-oriental Gran Llac Salat al desert de l'estat de Utah. És una obra que s'inscriu en el moviment d'art natura.

## Descripció

Smithson va realitzar una escullera amb unes 5.000 tones de blocs de basalt negre. Va ser construïda el 1970, mitjançant potents màquines per al moviment de les pedres. L'obra comença a la riba del Gran Llac Salat i hi penetra, i forma una espiral en sentit contrari al de les agulles del rellotge, i deixant entre les línies de pedra un doble passadís a la sorra.
Com tota obra d'art natura, és fortament sotmesa a l'intemperie, fet que els artistes que fan aquest estil d'art tenen en compte des del principi. Preveuen i accepten que l'obra canviara o al final sera destruïda per les forces de la natura.
Després de la construcció, l'obra havia de submergir quan va pujar el nivell de l'aiguadel llac, i va quedar durant anys completament submergida. Amb la sequera que va seguir, el nivell de l'aigua va baixar i l'escultura va tornar a emergir. Va aparèixer molt canviada, perquè la sal de l'aigua havia blanquejat molt la negror del basalt. A més, el llot s'havia acumulat entre les esquerdes i així n'havia suavitzada la superfície.
L'obra pertany a la Fundació Dia Art que n'estudia els canvis que el temps hi produeix.

### Variació des del punt d'observacio

Es pot observar l'Spiral Jetty des de tres punts d'observació:
* vist des de l'aire, l'obra pot ser apreciada completa, juntament amb el medi ambient on opera;
* vist des del terra, el treball es pot percebre a una escala més gran i aïllat del context general del paisatge;
* observat des de l'obra, és immens i envolupant, que l'observador no pot percebre en la seva totalitat amb una única mirada, però es pot veure en detall les roques que formen l'aigua i cristalls de la sal.

### Video

Smithson va fer una pel·lícula documental de la realització, titulada Spiral Jetty, amb una durada de 35 minuts i que l'artista considera com una part integral de l'obra junt amb la construcció real. El Museu d'Art Contemporani de Barcelona en conserva un exemplar.

## Referències

* 1 2 Smithson, Robert. «Spiral Jetty, 1970». MACBA. [Consulta: 26 febrer 2025].
* ↑ Raquejo, 1998, p. 66-67.

## Bibliografia

* Raquejo, Tonia. Land Art (en castellà). Editorial Nerea, 1998. ISBN 9788489569218 [Consulta: 2 desembre 2011].

## Enllaços externs

* Spiral Jetty Arxivat 2011-12-11 a Wayback Machine., web dedicat a l'artista(en anglès).
* Milligan b, Mark. «Rozel Point» (en anglès). State of Utah. Arxivat de l'original el 2011-03-23. [Consulta: 2 desembre 2011].
* En altres projectes de Wikimedia: CommonsCommons (Galeria) CommonsCommons (Categoria)
# Adolf Hitler Uunona

Adolf Hitler Uunona (c. 1966) és un polític namibi. El 2020 fou escollit administrador del districte d'Ompujdja amb 1.196 vots i el 85% dels vots emesos. És membre del partit SWAPO.
La popularitat d'Adolf Hitler Uunona li prové de compartir nom amb el líder del Tercer Reich, Adolf Hitler. Com que Namíbia fou una antiga colònia d'Alemanya, és habitual que en el país hi hagi persones amb nom d'origen germànic. De fet, Uunona va créixer sense ser conscient que compartia nom amb el responsable de l'Holocaust. En arribar a l'adolescència, si que fou conscient del personatge històric d'Adolf Hitler. Uunona, però, sempre s'ha mostrat contrari a les idees nacionalsocialistes i de fet el seu partit, el SWAPO, presenta arrels marxistes i en l'actualitat es defineix com a social-demòcrata.
De totes maneres, Uuonona, no ha volgut realitzar el canvi de nom per les traves burocràtiques del país africà. Es veritat, però, que es fa conèixer com a Adolf Uunona i que a les paperetes electorals el nom que sortia era Adolf H. Uunona.

## Referències

* 1 2 «Adolf Hitler gana unas elecciones en Namibia» (en castellà). La Vanguardia, 04-12-2020. [Consulta: 4 desembre 2020].
* ↑ «South West Africa People’s Organisation | enciclopèdia.cat». [Consulta: 4 desembre 2020].
* ↑ «Adolf Hitler elected in Namibia's local council elections - but has 'no plans for world domination'» (en anglès). [Consulta: 4 desembre 2020].
* ↑ Позняков, Андрей. «Адольф Гитлер выиграл муниципальные выборы в Намибии» (en rus), 03-12-2020. [Consulta: 4 desembre 2020].
* ↑ «Namibia: Man named after Adolf Hitler wins local election» (en anglès). BBC News, 03-12-2020.
* ↑ «Adolf Hitler in Namibia gewählt! Der Politiker heißt wirklich so» (en alemany). [Consulta: 4 desembre 2020].
# Albina Africano

Albina Africano (nom complet: Albina Faria de Assis Pereira Africano, Luanda, Angola Portuguesa, 3 de juny de 1945) és una química i política angolesa.

## Biografia
### Formación

Albina va néixer el 1945, a Luanda, la capital de la Colònia portuguesa d'Angola. Va acabar els seus Estudis al Institut Industrial a la capital colonial.
Al 1972, Angola va assolir la seva independència, i Africano a Luanda va començar els seus estudis. Va completar la seva llicenciatura en ciències químiques per la Universitat Agostinho Neto, el 1982. Després d'aquest estudi, es va decidir a seguir Ciències de la producció de petroli, per especialitzar-se. S'estableix a Anvers (1984), després a l'Institut de Ciències de Petroli a França (1987), un període de Pràctiques de Lindsey a Gran Bretanya (1988) i al College of Pretroleum and Energy Studies, Oxford (1989).

## Carrera profesional

A més a més de la seva formació acadèmica i la seva especialització, Africano va treballar en diverses posicions de l'Estat d'Angola. Després dels seus estudis va treballar com a professora (1968-1975), fins a 1983, que es va celebrar la independència d'Angola, amb la gestió del Laboratori Nacional per a l'anàlisi química.
Després es va canviar a la producció d'oli de Fina-Angola, on va treballar com a química durant dos anys abans d'ésser ascendida a cap de departament a la refineria de Fina a Angola (1985-1991). Des d'agost de 1991 a desembre de 1992 va ser Presidenta del Consell d'Administració de la productora petroliera estatal Sonangol. El desembre de 1992, es va traslladar al govern d'Angola, on va dirigir el Departament d'assumptes de petroli de 1999 a 2000 com a Ministra d'Indústria.
De llavors ençà, és assessora especial del president per a assumptes regionals. Ara com ara, és presidenta del Banc d'Aliments d'Angola.
Africano és una de les líders africanes més respectades i considerades per la seva gran experiència d'haver supervisat la tremenda expansió del sector petrolier. Chevron, Elf Aquitaine, BP i Exxon eren atretes pel potencial d'exploració de petroli a Angola. La tecnòcrata MPLA, Albina Assis no és directament responsable de la falta de transparència al sector petrolier d'Angola.

## Premis

Al 2015, va rebre el Premi Mello Feminina - un premi a dones portugueses pels seus assoliments excel·lents. El premi és atorgat per l'empresa portuguesa Matriz Portuguesa.

## Referències

* 1 2 3 4 5 «Notáveis Mulheres Portuguesas e da Lusofonia» (en portugués), 2015. Arxivat de l'original el 2017-05-10. [Consulta: 23 març 2019].
* 1 2 «Albina Faria de Assis Pereira Africano» (en portugués). Arxivat de l'original el 2015-04-03. [Consulta: 4 octubre 2016].
* ↑ Riboldi, Bruna. «A força da mulher lusófona: conheça os nomes destacados no Prêmio Femina 2015» (en portugués).

## Enllaços externs

* Reportatge a l'autora, 2015
# Alessandra Amoroso

Alessandra Amoroso (Galatina, Pulla, 12 d'agost de 1986) és una cantant italiana. Esdevingué famosa el 2009 quan va guanyar de la 8a temporada de l'espectacle de talents Amici di Maria De Filippi.
El 2014 es va convertir en la primera artista femenina italiana nominada a Best Worldwide Act durant els MTV Europe Music Awards, després de guanyar a les categoríes Best Italian Act i Best Europe South Act.

## Discografia

* Senza nuvole (2009)
* Il mondo in un secondo (2010)
* Cinque passi in più (2011)
* Amore puro (2013)
* Alessandra Amoroso (2015)
* Vivere a colori (2016)
* 10 (2018)

## Referències

* ↑ Zubiri, Ray. «La cantante Italiana Alessandra Amoroso visitó Puebla» (en castellà). e-consulta.com, 09-04-2016. Arxivat de l'original el 2020-06-14. [Consulta: 14 juny 2020].
* ↑ Birchmeier, Jason. «Alessandra Amoroso | Biography & History» (en anglès). AllMusic. [Consulta: 14 juny 2020].
# Alexa Swinton

Alexa Skye Swinton és una actriu, cantant i compositora estatunidenca. Va aparéixer en un paper principal com a Piper a la sèrie d'ABC de 13 episodis anomenada Emergence, va tindre un paper recurrent com Eva Rhoades a Billions i la sèrie de HBO And Just Like That..., on interpreta el personatge de Rock Goldenblatt. També va aparéixer a Old de M. Night Shyamalan, interpretant el paper de Young Maddox.

## Carrera

Swinton va interpretar el paper d'Addie a Make Believe, escrit per Bess Wohl i dirigit per Jackson Gay al Hartford Stage. El primer paper principal de Swinton a la televisió va ser com a Piper a Emergence. El programa va durar 13 episodis del 2019 al 2020. Va interpretar per primera vegada la seua cançó original "You, Me and My Purple Docs" públicament a la cadena de televisió canadenca CHCH-DT a Hamilton, Ontario. Swinton té un paper recurrent com Eva Rhoades, la filla dels personatges principals Chuck i Wendy Rhoades al drama televisiu Billions de Showtime. Va actuar al llargmetratge Old de M. Night Shyamalan interpretant el paper de Young Maddox.
Interpreta el paper recurrent de Rock Goldenblatt, filla de Charlotte York Goldenblatt a la sèrie d'HBO And Just Like That... que va ser considerat per crítics com a "rompedor".

## Referències

* ↑ «Meet Alexa Swinton, The Young Star Leading One Of Fall TV's Most Mysterious New Shows», 14-09-2019.
* ↑ «What And Just Like That Gets Right About Parenting a Nonbinary Child, According to an Expert», 20-01-2022.
* ↑ «Sex and the City-Alexa Swinton estará no elenco do revival da HBO Max» (en castellà). Omelete, 26-07-2021.
* ↑ «'And Just Like That' Star Alexa Swinton Talks Taking on the Responsibility of Playing Charlotte's Child Rock». KFMB-TV, 19-01-2022.
* 1 2 «New Drama "Emergence" Coming to ABC», 14-05-2019.
* ↑ «‘Billions' Recap, Season 5, Episode 10: You Can’t Make an Omelet …», 19-09-2019.
* ↑ «'And Just Like That' actress who plays Charlotte's nonbinary child helped craft character's coming-out scene and loves that it's not 'forcibly sad'», 31-12-2021.
* ↑ «Who Is Playing Rose in ‘Sex and the City’ Reboot? Everything to Know About Alexa Swinton», 30-07-2021.
* 1 2 3 4 «‘And Just Like That..’: Alexa Swinton Joins ‘Sex and the City’ Revival From HBO Max», 27-07-2021.
* ↑ Collins-Hughes, Laura «Review: 'Make Believe' Has a Cast of Children, but No Fairy Tales» (en anglès). The New York Times, 26-09-2018 [Consulta: 25 febrer 2019].
* ↑ Otterson, Joe. «Allison Tolman Pilot 'Emergence' Moves from NBC to ABC With Series Order». Variety, 11-05-2019. [Consulta: 17 maig 2019].
* ↑ Ko, Tansy. «'Emerging' star - CHCH».
* ↑ «Emergence Casts Billions Actress Alexa Swinton». , 27-02-2019.
* ↑ «Cathy Ang, Niall Cunningham, Alexa Swinton And Cree Cicchino Join The Max Original AND JUST LIKE THAT… From Executive Producer Michael Patrick King | Pressroom». Arxivat de l'original el 2021-08-26. [Consulta: 26 agost 2021].
* ↑ «And Just Like That Star Alexa Swinton Talks About Groundbreaking Role in SATC Franchise», 16-12-2021. [Consulta: 21 desembre 2021].
# Alice Oswald

Alice Priscilla Lyle Oswald (nascuda amb el cognom Keen; Reading, 1966) és una poeta britànica. La seva obra va guanyar el Premi T. S. Eliot de 2002 (amb Dart) i el Premi Griffin de poesia de 2017 (amb Falling Awake), entre altres guardons i reconeixements. El setembre de 2017 va ser nomenada segona poeta resident de BBC Radio 4 en substitució de Daljit Nagra. L'1 d'octubre de 2019 va aconseguir la càtedra de Professor de Poesia d'Oxford, essent la primera dona a obtenir-la.

## Obres

* 1996: The Thing in the Gap-Stone Stile, Oxford University Press, ISBN 0-19-282513-5
* 2002: Dart, Faber and Faber, ISBN 0-571-21410-X. Traduït al català per Jaume Coll Mariné el 2024 (Cafè Central).
* 2002: Earth Has Not Any Thing to Shew More Fair: A Bicentennial Celebration of Wordsworth's Sonnet Composed upon Westminster Bridge (co-edited with Peter Oswald and Robert Woof), Shakespeare's Globe & The Wordsworth Trust, ISBN 1-870787-84-6
* 2005: The Thunder Mutters: 101 Poems for the Planet (editor), Faber and Faber, ISBN 0-571-21854-7
* 2005: Woods etc. Faber and Faber, ISBN 0-571-21852-0
* 2009: Weeds and Wild Flowers Faber and Faber, ISBN 978-0-571-23749-4
* 2009: A sleepwalk on the Severn Faber and Faber, ISBN 978-0-571-24756-1
* 2011: Memorial, Faber and Faber. Traduït al català per Jaume Coll Mariné el 2020 (Cafè Central - Eumo).
* 2016: Falling Awake, Jonathan Cape.
* 2019: Nobody, Jonathan Cape.
* 2020: A Short Story of Falling - Metal Engravings by Maribel Mas. Published by Andrew J Moorhouse, Fine Press Poetry.

## Referències

* ↑ Herbert, Interview by Susannah «Alice Oswald, poet – portrait of the artist» (en anglès). The Guardian, 02-10-2012.
* ↑ «Jordan Abel wins $65K Griffin Poetry Prize for Injun». [Consulta: 8 juny 2017].
* ↑ «Alice Oswald announced as BBC Radio 4's new Poet-in-Residence». BBC Media Centre, 22-09-2017 [Consulta: 25 setembre 2017].
* ↑ «Alice Oswald elected as new Oxford Professor of Poetry». University of Oxford, 21-06-2019. [Consulta: 21 juny 2019].